Diari Oficial de la Generalitat Valenciana


Sumari del DOGV 2722, del 03-04-1996 (1996/837830)

DECRET 67/1996, de 25 de març, del Govern Valencià, pel qual es regulen les llicències de marisqueig.
-----------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/03/25/67/dof/vci/html**

### Dades del document

Número de DOGV
:   2722

Data del DOGV
:   03-04-1996

Secció del DOGV
:   DISPOSICIONS GENERALS

Número del document
:   1996/837830


Data del document
:   25-03-1996

Organisme emissor
:   Conselleria d'Agricultura i Medi Ambient

Tipus de document
:   Decret

Anàlisi jurídica

DECRET 67/1996, de 25 de març, del Govern Valencià, pel qual es regulen les llicències de marisqueig.   
L'Ordre de 15 de setembre de 1988, de la Conselleria d'Agricultura i Pesca, regulava el carnet de pescador de marisc i la llicència de marisqueig, amb la finalitat de professionalitzar aquest tipus d'activitats.  
L'experiència adquirida al llarg d'aquest període i el major protagonisme que les confraries de pescadors tenen en la defensa del recurs pesquer aconsellen adoptar una nova norma que simplifique els tràmits per a l'obtenció d'aquestes llicències i, alhora, garantisca la professionalitat d'aquestes activitats, de manera que es permeta el control de l'extracció per part de les confraries a través del pas del producte per les llotges pesqueres.  
Per això, a proposta de la consellera d'Agricultura i Medi Ambient i amb la deliberació prèvia del Govern Valencià, en la reunió del dia 25 de març de 1996,  
DECRETE  
Article 1  
Al litoral de la Comunitat Valenciana, l'acció de collir mol·luscos bivalves del medi marí requereix la possessió de les autoritzacions que regula aquest decret.  
Article 2  
L'activitat de pescar marisc té caràcter professional per a les persones que l'exerceixen.  
CAPíTOL I  
Collita de bivalves a peu  
Article 3  
La collita de bivalves a peu requerirà que la persona que l'exercisca posseïsca una llicència expedida pels serveis territorials de la Conselleria d'Agricultura i Medi Ambient. Per a obtenir-la, les persones interessades hauran de presentar-hi una sol·licitud acompanyada de l'acreditació de la seua inscripció en una confraria de pescadors i de la seua pertinença a la Seguretat Social de la mar.  
Article 4  
La llicència, que s'expedeix per un màxim de cinc anys naturals, haurà de ser revalidada semestralment per la confraria de pescadors a la qual pertany, després de la comprovació del pas dels bivalves extrets per la llotja pesquera i de la permanència del pescador de marisc en la Seguretat Social de la mar. Podrà denegar-se la revalidació quan hi haja constància de l'incompliment de la normativa del marisqueig pel que fa a talles, quotes, horaris, arts, zones de producció o vedes.  
Els actes de revalidació són susceptibles d'impugnació mitjançant recurs ordinari davant el director territorial de la Conselleria d'Agricultura i Medi Ambient.  
CAPíTOL II  
Collita de bivalves des d'embarcació  
Article 5  
La collita de bivalves des d'embarcació, amb arts d'arrossegament, requerirà que l'embarcació tinga una llicència expedida per la Direcció General de Producció Agrària i Pesca, el període de validesa de la qual serà de cinc anys naturals.  
Article 6  
Per a obtenir la llicència de marisqueig per a embarcació caldrà:  
1. Que l'embarcació s'incloga en la tercera llista del Registre Oficial de Vaixells i estiga autoritzada per a la modalitat d'arts menors.  
2. Que l'embarcació tinga la base en un port de la Comunitat Valenciana.  
Article 7  
Els armadors interessats hauran de presentar, en els serveis territorials de la Conselleria d'Agricultura i Medi Ambient, una sol·licitud acompanyada de les acreditacions sobre la titularitat del vaixell i sobre el compliment dels requisits de l'article anterior.  
CAPíTOL III  
Collita de criançó de clòtxina  
Article 8  
La collita de criançó de clòtxina (Mytilus sp), requerirà que la persona que l'exercisca posseïsca una llicència expedida pels serveis territorials de la Conselleria d'Agricultura i Medi Ambient. Per a obtenir-la, les persones interessades hi presentaran una sol·licitud acompanyada de l'acreditació de la titularitat d'un viver de clòtxines ubicat a la Comunitat Valenciana, o de treballador del viver.  
Article 9  
La llicència serà valida per cinc anys naturals i permetrà l'extracció de criançó durant el període comprés entre l'1 de maig i el 31 de desembre. El criançó serà exclusivament destinat al cultiu en viver de clòtxines.  
CAPíTOL IV  
Disposiciones comunes  
Article 10  
Es prohibeix la captura de dàtil de mar (Lithophaga Lithophaga).  
Article 11  
Les confraries de pescadors hauran de remetre mensualment una estadística amb la relació de les espècies de mol·luscos bivalves collits, amb indicació del seu pes, preu de venda i nombre de dies d'activitat, per a cada una de les llicències concedides.  
Article 12  
Les infraccions a aquest decret i la resta de disposicions en matèria de marisqueig se sancionaran d'acord amb el que s'estableix en la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.  
Article 13  
Transcorreguts sis mesos a partir de la data en la qual la sol·licitud de llicència haja tingut entrada sense que hi haja recaigut resolució expressa, podrà considerar-se estimada.  
DISPOSICIó TRANSITòRIA  
Als carnets de pescador de marisc i llicències de marisqueig expedits abans de l'entrada en vigor d'aquest decret, no se'ls efectuaran noves revalidacions de les que contempla l'Ordre de 15 de setembre de 1988, de la Conselleria d'Agricultura i Pesca.  
DISPOSICIONS DEROGATòRIES  
Primera  
Queda derogada l'Ordre de 15 de setembre de 1988, de la Conselleria d'Agricultura i Pesca, per la qual es regula el carnet de pescador de marisc i la llicència de marisqueig.  
Segona  
Queda derogat l'article 7 de l'Ordre de 7 de juny de 1993, de la Conselleria d'Agricultura i Pesca, per la qual es regula l'activitat de marisqueig de la rossellona, la tellerina o tellina i l'ou al litoral de la Comunitat Valenciana.  
DISPOSICIONS FINALS  
Primera  
Es faculta la Conselleria d'Agricultura i Medi Ambient per a dictar les normes de desenvolupament d'aquest decret.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.   
València, 25 de març de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI